पार्कों का नगर निगम के पास नहीं रिकाॅर्ड
वॉर्डनंबर 26 के अंतर्गत पड़ते गुरदेव इंकलेव में लगातार पार्कों पर कब्जे किए जा रहे हैं। निगम के पास इस एरिया का रिकार्ड होने के कारण निगम कार्रवाई करने में बेबस नजर अा रहा है। टीपी स्कीम 12 के तहत गुरदेव इंकलेव में कुल 7 पार्क हैं, इनमें कुछ पार्कों पर कब्जा हो चुका है। जो बचे पार्क हैं, उन पर भी कब्जे की तैयारी चल रही है। एरिया के तिकाने पार्क में दीवारें बनाई जा रही हैं। सारा मामला बिल्डिंग ब्रांच के ध्यान में होने के बावजूद निगम सिर्फ इसलिए कार्रवाई नहीं करवा पा रहा है क्योंकि उनके पास इसका रिकार्ड ही नहीं है। इसका फायदा लोग उठा रहे हैं। रजिस्ट्री नक्शे लेकर लोग पार्क पर कब्जा करने की तैयारी में जुटे हुए हैं।
टीपी स्कीम के तहत होने के चलते निगम ने गुरदेव इंकलेव का रिकार्ड टाउन प्लानिंग दफ्तर से मांगा था, लेकिन उन्होंने भी रिकार्ड होने की बात से इंकार कर दिया है। ऐसे में निगम दोबारा इस एरिया का नक्शा जुटाने में जुट गया है। निगम के मुनीसीपल टाउन प्लानर निर्मलप्रीत सिंह ने बताया कि रिकार्ड होने की सूरत में वह कार्रवाई नहीं कर पा रहे हैं। उन्होंने टाउन प्लानिंग डिपार्टमेंट से रिकार्ड जरूर मांगा था, लेकिन उनके पास भी रिकार्ड मौजूद नहीं है। जब उन्होंने तिकोने पार्क की मिनती की तो उसका एरिया कुछ और ही बता रहा है।
कब्जेको छुड़वाने में जुटी एसोसिएशन : तिकोनेपार्क से कब्जा छुड़ाने के लिए सफाबादी गेट मार्किट एसोशिएशन लगातार संघर्ष कर रही है। प्रधान कुलविंदर सिंह लवली ने बताया लोगों ने पार्क की जगह पर चारदिवारी करके गेट लगा रखे हैं, जबकि पिछले दिनों निगम कमिश्नर इंदू मल्होत्रा ने बयान दिया था कि पार्कों की जगह पर ताले लगा दिए गए हैं। सच्चाई यह है कि निगम ने तार तो नहीं लगाई लेकिन लोगों ने पार्क की जगह पर चारदिवारी जरूर लगा दी है। बचे दो पार्को की जगह पर यदि निगम ने समय रहते पार्क की चारदिवारी की तो यहां पर भी कब्जे हो जाएंगे। इस दौरान प्रवीन कुमार, गोपाल दास, मीठा सिंह, अमरजीत सिंह, अमनप्रीत सिंह, सुभाष चंद, दविंदर कुमार, मोहन सोहिजा भी मौजूद रहे।
निगमपार्क की जांच करवाए: वॉर्डनंबर 26 के कौंसलर पूर्व मेयर अजीतपाल सिंह कोहली ने बताया कि गुरदेव इंक्लेव इलाके का कुछ हिस्सा उनके वाॅर्ड में आता है। तिकोने पार्क की जगह विवादास्पद है, लेकिन इन पार्को की सारी जगह की निगम अधिकारियों को अच्छी तरह से जांच करनी चाहिए और बनती जगह पर लोगों को पार्क बनाकर देना चाहिए।
पार्क के बारे में जानकारी देते सफाबादी गेट मार्केट एसोसिएशन के ओहदेदार।
hin_Deva hin_Deva hin_Deva hin_Deva hin_Deva bho_Deva